**Måske kan du søge om tilskud til opholdet.**

**Kig på hjemmesiden hos *Foreningen til støtte af sygdomsramte erhvervsaktive borgere:***

[www.sygdomsramte-borgere.dk](http://www.sygdomsramte-borgere.dk) Her kan du også hente ansøgningsskema.

Du kan også ringe til foreningen: Tlf.: 2094 1832 – Tirsdag & Torsdag ml. kl. 10,00 – 12,00.

**Hvem kan søge om tilskud?**

Du kan søge om støtte, hvis du er erhvervsaktiv, hvad enten du er lønmodtager eller selvstændig. Du kan også søge, hvis du HAR været på revalidering / arbejdsprøvning / ressourceforløb, - d.v.s. at din arbejdssituation skal være afklaret.

Du kan ikke søge, hvis du modtager nogen former for tilbagetrækningsydelse.

Formålet med tilskuddet til et rekreationsophold er at hjælpe dig til at komme til kræfter og dermed tilbage på arbejdsmarkedet.

**Du skal opfylde 3 betingelser for at kunne komme i betragtning til et tilskud:**

1. Du skal være erhvervsaktiv, og du skal, efter et rekreationsophold afholdt i sygemeldings­perioden (fuldtidssygemeldt), være i stand til lige umiddelbart efter opholdet at genoptage et arbejde / stå til rådighed for arbejdsmarkedet. Du må dog godt, **LIGE** umiddelbart inden opholdet, have genoptaget dit arbejde med nogle få timer ugentlig, (dog max. 15 timer) - såfremt dette er tilfældet, skal du oplyse, hvor mange timer det drejer sig om, og fra hvornår. Du kan godt afholde opholdet i en ferie, men det er under forudsætning af, at ferien ligger imellem endt sygemelding og genoptagelse af arbejde.
2. Rekreationsopholdet skal være afsluttende led i en sygdomsbehandling, enten i forbindelse med et hospi­talsophold eller en sygdomsperiode i hjemmet.
3. Rekreationsopholdet skal være anbefalet af din læge, speciallæge, hospitalets læge eller af din virksomheds bedriftslæge.